Sťahovanie je ten najstresujúcejší životný zážitok.
Spolu s rozvodom.
Ale obe mi išli perfektne.
Našiel som si nový byt bližšie k nemocnici
a s Elliot sme konečne vychádzali.
…a mali by ste ísť do tej rádioembolizácie.
Súhlasím s doktorkou Reidovou. Je najlepšia.
To som.
Rozvedeným nám to ide.
Myslím, že zažívame porozvodové medové týždne.
Zhodli sme sa na liečebnom pláne pre človeka s rakovinou.
Ako manželia sme si nevedeli objednať pizzu.
A teraz do seba môžeš pchať
toľko nechutnej pizze so šunkou a horúcim ovocím, koľko len chceš.
Práve cez víkend som havajskú mala. Čo si robil ty?
Keďže mám budúci víkend Ollieho, konečne som mu zložil posteľ.
Vlastne mi už také veci idú.
Doriti!
Asi som mal mierny otras mozgu. Na chvíľu som omdlel,
ale keď som sa prebral, posteľ bola hotová.
To nič. Nič lepšie som nemal.
Viem. Keď je Ollie s tebou, tiež som osamelá.
Keď pridám fľašu chardonnay, tak len držím psa a plačem.
- Máš psa? - Je susedov.
Ak chcete skúsiť niečo zábavné, nie tragické,
tento piatok idem s kamarátmi na rave.
Možno by som mal niečo také skúsiť ja. Idem do toho.
Vyzdvihneme vás o polnoci.
O polnoci v noci? Na to kašlem.
Hej. Ste v poriadku, Amara?
Pretože mi prišla správa: „Rýchlo bežte sem.“
Áno, povedala som Dashane, že o nič nejde,
ale vzala mi mobil.
- Donášači schytajú. - Naozaj?
Stážisti z medicíny po nás hádžu pacientov,
akoby bola chirurgia ich škôlka.
Vyzeráme snáď ako opatrovateľky?
V podstate áno. Pozrite, chirurgia a medicína boli vždy proti sebe,
tak si to vyriešte.
- Áno, ale ja… - …veď som…
Nie, toto nie.
Píšu mi pacienti,
píšu mi tri dcéry o peniazoch a odvoze na futbal
a ďalších peniazoch.
Píšu mi štyri dcéry.
A moja manželka vzala zmeny navyše a vraví,
že musím doma viac pomáhať.
Takže nepotrebujem ďalšie dve ženy,
ktoré ma ukecajú, aby som nabehal ešte viac, než musím.
Až sa mi spotila hlava.
Vravela som ti to.
Čau, kamoš. Vieš, ako milujem a vážim si všetky ženy, však?
Sú tu nejaké ženy?
Hore jedna pekná kočka je,
ale ešte nemám odvahu ju pozdraviť.
Nerob to. Ženy mi už lezú na nervy, JD.
Prečo ma každá chce k niečomu prinútiť?
Viem ja? Bol som za vazektómiu.
Najhoršie na tom je, že Carla toľko pracuje,
že za to ani nemôžem niečo chcieť.
- Ak vieš, ako to myslím. - Sex?
Áno, JD. Sex. Výborne.
Z Bridgertonu zvykla byť nadržaná,
ale nová séria bude až o rok.
Jar 2027.
Som taký vyčerpaný.
Človeče, toto mi chýbalo. Tieto naše kecy o živote.
Premeňme toto miesto na naše citové dódžó.
Objednám z Amazonu dvojkreslo, sviečky a dve ťažké deky.
Je tam toľko možností.
Čo povieš, falošná kožušina alebo baranček a flís?
Kámo, so ženami už žijem. Kúpme si pokrový stôl.
Turk, ty krásny plešatý bastard. To je ono.
Spravíme pokrový večer ako kedysi.
Tak sa mi to páči!
Toto je pre mňa začiatok novej kapitoly.
Už žiadna kôpka nešťastia. Budem kôpka šťastia.
- Tak sa mi to páči. - Však?
Zmeníme to tu na bratdžó.
Bratdžó.
Domov už nejdem.
- A bude lepšie. - Naozaj?
- Mám spolubývajúceho. - Čo?
Chewie?
- Chewie, nie! - Vystrelíš nás!
Ahoj. Som tvoj nový sused JD.
Práve som o tebe hovoril Turkovi.
Čo pozeráš?
Poviem vám, že Sacred Heart sa úplne zmenila.
Niektorí zamestnanci, napríklad, ani nie sú ľudia.
Dobré ráno, malý zásobot.
Upratovač ma má rád.
Dobré ráno, primárko.
Ránko. Dnes večer poker, však?
To si píš. Radšej pôjdem tam ako na dcérino predstavenie.
- To nemusíš. - To nič.
Má 25 a je to Čakanie na Godota.
Skôr „Čakanie na odchod domov“, čo?
- Chápeš ma. - Chápeme sa.
Asi by som sa mal naučiť jeho meno.
A stážistov teraz namiesto vyhorenia
tlačia k mentálnemu zdraviu.
„Hej, Sibby, načo wellness miestnosť?“
„Teším sa, že sa pýtate.“
Nikto sa nepýtal.
Podľa výskumu, bubny, prosím,
aktivity ako meditácia a stavanie z kociek pomáhajú redukovať stres…
Máme stavať kocky?
- …v náročnej práci. - Zjavne.
Miestnosť je teraz otvorená pre organizovanú relaxáciu.
- Môžeme už ísť? - Áno, padajte.
Ale niektoré veci sa nemenia.
- S Turkom sme boli ako kedysi. - Nazdar.
Dvaja primári.
Všetko pripravené.
Keď nakŕmim deti, vezmem ich na tréning
a potom pošlem na prespávačky.
Carla má zmenu na urgente,
ale vďaka tomu mám štvorhodinové okno na poker. Poďme na to!
Povedal niekto poker? Beriem.
Prepáč, Hooch, ale nemáme pre teba miesto.
Ja som sa nepýtal.
Prinesiem fazuľový dip.
- Hooch je fakt blázon. - Totálne mimo.
Hej! Naozaj si na nás hodila ďalšieho pacienta?
Dobre, po prvé mal horúčku. Okej?
To znamená, že ho musíte prijať.
To, že rozprávate rukami, neznamená, že je to okej.
- Ruky dole. - Dobre.
A hádka medzi chirurgmi a medikmi pokračuje.
- Pozri na naše deti. - Ich prvá hádka.
- Nasadíme rodičovské hlasy? - Áno.
Hej, deti, upokojte sa. To stačí.
Lebo bude zle.
Verte mu. Poďte sem.
Už aj poďte sem.
Dashana, ja som to videl.
Tie fotky sú neskutočné.
Celú Ibizu si na sebe mala lekársky plášť?
V noci som žila a cez deň pomáhala deckám s dyzentériou.
Na Ibize je všetko. Chcem sa tam vrátiť.
Počkaj. Followujme sa.
Doktorka Svojková, keď som povedala „len do toho“, nemyslela som toto.
Dobre. Prepáčte, toto je pán Nichols. Má 27.
Prijali ho, lebo odpadáva, krvácajú mu ďasná a má modriny,
a chce, aby sme vyhoveli jeho špeciálnej diéte.
Samozrejme. Ste vegán, vegetarián, bezlepkový?
- Tarzan. - Čože?
Hovorí o Tarzanovej diéte. Je po celom TikToku.
Organické jedlo, málo cukrov, veľa proteínov.
Má o tom celú stránku.
Pozrite na toto video. Poradil si s omeletou zo 14 vajec.
- Čože? - Dvanásť, trinásť… Bum… Vajce…
To bola pecka, bráško.
Pre vás doktorka Brášková. A preto ste odpadli v posilke.
Len bielkoviny nestačia.
Ale takto jedli naši predkovia.
Prekvapuje ma, že to musím vysvetľovať doktorke.
Naši predkovia neboli Tarzan. Tarzan je fiktívna postava.
Nebola by som si taká istá. Natočili film o jeho živote.
Super miestnosť, Sibby.
Za mojich čias sme si mohli uľaviť
akurát plačom v sklade.
Všetky tie techniky som sa naučila na seminári.
Ale tie ploštice z letiskového hotela som asi vytrpela zbytočne,
lebo stážisti sem chodiť nechcú.
- Som podľa nich divná. - Nie si divná.
Ďakujem. Teraz zazvoním na gong afirmácie.
Musím tu zostať, kým sa to neskončí?
Hej. Nerozprávaj.
Tieto hádky medzi medicínou a chirurgiou
boli staré, už keď sme boli stážistami my.
Ale dnes to všetko končí. Ako váš primár chirurgie…
…a váš primár medicíny vám ukážeme,
ako pacienta konzultovať spoločne.
Dnes sa medicína…
- …a chirurgia spoja. - Spoja.
Neúčtujete mi za každého doktora, však?
Nie, pán Johnson, sme fakultná nemocnica.
Super.
Mám doma nové dieťa. Udržíte ma nažive, prosím?
Áno, Darrell.
Pán Johnson má bolesť v pravom dolnom kvadrante.
Vyšetrime ho.
Prosím. Až po tebe.
Nie. Možno ma naučíš niečo, čo neviem.
Rád by som ti niečo ukázal, ale myslím, že ty mi ukážeš…
Vedel som, čo chcú povedať.
Potešilo by ma, keby sme sa my dvaja vyzliekli
a váľali sa po sebe.
Som si toho vedomá a mám podobné pocity,
preto sa občas prisilno smejem na tvojich vtipoch.
Smiem prosiť?
Panebože.
Déčka, stopnite mi minútu. Vďaka.
Ukážme nováčikom, ako sa to robí.
Citlivosť na dotyk. Zápal slepého čreva?
A na základe podrobnejšej anamnézy a prehliadky
sme si všimli produktívny kašeľ a zápal pľúc.
Hoci spochybňuješ moju expertízu,
je to lepšie pre pacienta.
Urobme nejaké testy. Čas.
Pätnásť sekúnd. Dopekla.
Tak sa to robí.
Áno, bolo to oveľa pôsobivejšie než toto.
- Medikorurgia. - Áno.
Dobre. Chcel som vám zazvoniť.
Prehodíte mi infúziu, nech môžem cvičiť druhú ruku?
Čo keby sme radšej pracovali na vašom zdraví?
Nechám to tam.
Pán Nichols, vďaka vašej tiktokovej diéte z 21. storočia
máte jednu z najstarších ľudských chorôb.
Máte skorbut.
To je blbosť. Som neuveriteľne zdravý.
Je z podvýživy.
Môže viesť k strate zubov, krvácaniu z očí a zlyhaniu srdca.
Alebo aj nie, lebo sa ľahko lieči. Však, doktorka Reidová?
Správne, doktorka Toshová.
Musíte do jedálnička pridať citrusy.
Čo by mohla byť zábava. A šanca ísť na farmársky trh, nie?
Budeš tam ten najsexi chlap.
A baby na farmárskom trhu bývajú veľmi oslobodené, chápeš.
Šesť percent telesného tuku s ovocím neudržím.
Robte, ako chcete, Tarzan.
Ale poradím vám.
So štyrmi zubmi sa vám steaky budú jesť ťažko.
Poker mi k vám nesedí. Skôr Bananagramy.
Blake, chlapče, ešte toho o mne nevieš veľa.
Sleduj tie ruky.
Na zelenom plátne tancujú už roky.
Moje pokerové večery s doktorom Turkom bývali šialené.
Bum, tak sa mi to páči!
Zahraj moju pieseň.
Hej, Macarena!
Jedno z najlepších období môjho života.
Sibby! Ahoj, dievča. Vieš hrať karty?
Dnes večer hráme poker. U mňa. Prídeš?
Poker? Nie. Ja nehazardujem.
Čo hráte? Five-card stud? Texas hold'em? Aký je buy-in?
Hráte na buy backy? Hráte s kešom?
Nie, ja nehazardujem.
Prepáč, musím si zavolať do…
- Príde. - Áno, príde.
Je mi ho ľúto.
Mne je ľúto nás.
Si doktorka. Ja ňou som už 20 rokov.
On robí 30 sekúnd na vécku toto
a zrazu vie viac ako my.
Iba sa mu snažíme pomôcť.
Ja viem, ale každý pacient hľadá riešenia na mobile.
Taký je teraz svet.
A Sam, nepáči sa mi, že takýmto pacientom ustupuješ.
Takže na obchôdzkach nechcem o tvojich sieťach počuť.
Telefóny z ľudí robia vymletých idiotov.
Ja nie som vymletý idiot.
Nie, samozrejme, že nie si.
Ale chcela by som ťa brať vážne ako lekárku,
ale teraz neviem, či si mi dala dôvod.
- Doktor Turk… - Zdar.
…neviem, ako to bolo v 20. storočí,
ale nemôžeme vám riešiť osobné veci.
Možno sa vám zdá, že mi pomáhate baliť
jedlo na dcérin zápas,
ale tajne vám dávam hlbokú chirurgickú životnú lekciu.
Práve si ju vymýšľate, však?
Prvá lekcia. Vždy oči na stopkách.
Dobre, Dashana. Chcete deti?
Áno, ale ako väčšina chirurgičiek, aj ja si mrazím vajíčka.
Predtým, než sa ich pustíte rozmrazovať, vedzte, že takto bude vyzerať váš život.
Chirurgovia fungujú inak ako medici. Vždy sme v pohotovosti.
Vždy, keď vybehnete von, niekoho sklamete.
Dofrasa. Ako potom fungujete?
Nefungujete. Napríklad teraz
ma chce kamoš večer na pokri, ale Carle zrušili zmenu
a chce ma doma.
Stavím sa, že ti chýbajú, tatko.
Naozaj veľmi ma chce doma.
Okej, lekcia skončila.
Nie tak rýchlo, moja padawanka.
Je ešte jedna vec, ktorú chirurgovia robia, aj keď neradi.
Dávame zlé správy.
Dr. Turkovi žena poslala úchylné fotky,
takže nepríde na poker.
Povedal, citujem, že: „Bude trtkať.“
Úprimnú sústrasť.
Esá sú vyššie ako osmičky. Viete, čo to znamená, chudáci.
Môžeme znova rozdať, prosím?
Hej, Macarena!
Podaj už ten dip.
Bože.
Vypil som priveľa. Môžem tu prespať?
To teda nie.
Keď mal Turk sex po období sucha,
nikomu to nepovedal, ale vysielal isté signály.
Dobré ráno, Sacred Heart. Losy pre všetkých.
Ak sa pošťastí mne, tak aj vám. Los pre teba, los pre teba.
Francois Dubois, los pre teba.
- Ďakujem, kráľ. - Jasné, kráľovná.
Tu máš, los pre teba.
Sibby.
Potrebujem vyhrať.
Ďakujem za nič.
Hej, Blake, zakloň sa. Bude pršať.
Los, los!
Ahoj, ako sa máš?
Niečo mi hovorí, že sa ti pošťastilo.
Vieš, že brácho nie je klebetný, ale to si píš, kurník!
Ako to šlo? Prepáč, že som nemohol.
Ako za starých čias.
- Naozaj? - Nie.
Vôbec mi to nejde!
Neprevracaj ho. Je nový.
Je z mahagónu. Musíš dvíhať nohami. Pomôžem ti.
Nie, Hooch. Nie.
Sibby chcela prevrátiť stôl?
- Dopekla. - Veru.
Ďalší poker ale bude úžasný,
lebo tam budem. Nehneváš sa?
Turk je tvoj najlepší priateľ. Môžeš mu povedať, čo cítiš.
Neverím, že si poslal stážistku.
Toto mal byť začiatok novej kapitoly môjho života, ale ty si ma opustil.
To máš za to.
Jasné, v pohode.
BIBLIA
Nevedela som, že si veriaca.
Nie som. Našla som ju v pacientovej izbe. Skrývam mobil.
Doktorke Reidovej sa to nepáči,
ale mám pocit, že s pacientom je niečo iné,
takže pátram po jeho sociálnych sieťach.
Podľa mňa je to skvelé, Toshová.
To som čítal. Umrie a na konci ožije.
Amara, musíme ísť.
Bol som na Turka naštvaný, ale aj tak som musel ísť stážistom príkladom.
Čakáme na CT hrudníka,
ale prvotné CRX potvrdilo, že Darrell má zápal pľúc, ako som si myslel ja,
a nie zápal slepého čreva, ako si mylne myslel doktor Turk.
Ale to nič, lebo mu vždy kryjem chrbát, aj keď on mne nie.
Okej.
Doktor Dorian sa snaží povedať, že vás nemusíme rezať,
aj keď jeho slová zarezali mňa.
To je novinka. Chirurg niečo správne diagnostikoval.
Medici? Odchádzame.
Požičiam si to.
Budem sa za teba modliť.
Doktor Turk, môj mobil.
Táto zmena je pre nás oboch ťažká,
ale musíš si nájsť nový normál.
- Čo sa deje? - Ale nič.
Len doktorka Svojková pacientom radšej píše, než ich diagnostikuje.
„Doktorka Svojková“? Začínaš znieť trochu ako doktor Cox.
Doktor Cox bol na mňa tvrdý, ale naučil nás, ako robiť veci správne.
Ale volal ťa Barbie a celé roky podkopával tvoje sebavedomie.
Nepamätáš si, ako si sa cítila?
Je naozaj chytrá.
Sleduj ju, ale daj jej šancu robiť veci po svojom.
Dobre, poďme na to.
Teraz musím elegantne vyriešiť vlastnú drámu.
Vedia, že to máš z kúzelníckeho tábora?
Nebol som v kúzelníckom tábore.
Bol som na Trikovom sympóziu Crissa Angela pre dvorenie sa.
Dobre.
Pozri, štve ma, že si sa kvôli sexu vykašľal na poker.
Potreboval som byť s Carlou.
Je to pre mňa ťažké. Práca, manželstvo, deti.
Som pod tlakom.
Nie je ľahké to všetko ťahať.
Doktorka. Mobil ste mi zakázali
a asi ma zas nazvete Dr. Svojková…
Nenazvem. Len mi to ukáž.
Tie veci na Loganovej stránke ma znepokojujú.
Vidíte to?
Kedysi som bol ten tučný úbožiak a radšej zomriem, ako sa tam vrátiť.
Takže takéto má príspevky?
Áno. Nie je to len nejaká trendy diéta.
Možno skôr nejaká porucha príjmu potravy.
Máš pravdu. Je tak posadnutý zdravou stravou,
až z toho napokon ochorel.
Môže to byť ortorexia a mne to ušlo.
Vážne dobrá práca, doktorka Toshová.
Úprimne, len ma už nebaví počúvať, ako nezvládaš
svoju veľkú šťastnú rodinu a milujúcu manželku,
keď ja polovicu času trávim úplne sám.
Kiežby som mal tvoje problémy.
Si si tým istý? Pretože ja nikdy nie som sám.
Minulý týždeň som uviazol na schodisku.
Nevolal som pomoc. Len som tam stál a mal pokoj.
Takže možno by ma potešilo trochu viac tvojich problémov.
Volali z rádiológie. K pacientovi so zápalom pľúc.
Jedna vec, ktorá sa tu nezmenila, je,
že ľudí znova spája.
Ortorexia je relatívne nová porucha príjmu potravy.
Pomôžeme vám ju prekonať.
Bohužiaľ nás občas spájajú tie najťažšie chvíle.
Takže bolesť napodobňovala slepák vďaka zdieľaným nervovým cestám.
Ale je to postobštruktívny zápal pľúc
spôsobený tou roztrúsenou masou.
Darrell má rakovinu pľúc.
- Práve sa mu narodilo dieťa. - To je hrozné.
Kto mu to povie? Chirurgovia alebo medici?
Keď sa stane niečo takéto,
zrazu všetko vnímame trochu inak.
Povedz Nore, že jej strýko JD želá home run.
To, čo sa zdalo príliš náročné,
s trochou perspektívy vyzerá ako dar.
Nepridáš sa?
Chodí tam rozvedená mamička,
ktorá pije chardonnay zo Stanley cupu a nenosí podprdy.
Som si istý, že si sadnete.
To znie ako skvelá prvá chyba. Možno inokedy.
- Ale daj jej moje číslo. - Už sa stalo.
- Vidíme sa zajtra? - Jasné.
A príliš veľa času osamote znie ako príležitosť
byť tu pre niekoho iného.
- Zdravím, doktor Dorian. - Dobrý.
Tento týždeň bol otrasný. Ideme sa ožrať. Pridáte sa?
Jasné. Nič iné nemám. Appletini sú na mňa.
To si teda nedám.
Ale ak platíte, poďme na to.
- Ešte som appletini nepil. - Ja som nikdy nedopila celý drink.
Dúfam, že rozumiete jablkám,
lebo dnes večer vás čaká Granny Smith.
Dobre, takže len pomaly.
Je tam menej martini,
ale z toho cukru vám aj tak môže trochu šibnúť.
Vďaka za pozvanie, doktor. Výplata je ešte hrozne ďaleko.
Čo to hráte, chlapci? Eight-ball? Nine-ball?
Dofrasa, som do Sibby?
Okej, ja si dám len jedno, lebo potom mám rande s gaučom
a malou hviezdou menom Sandra Bullock.
- Nie… - Ani nápad!
Viem, že sú deti, ale je fajn nájsť si malú komunitu.
- Na zdravie. - Na zdravie.
- Nie! Povedal som pomaly! - Šiblo ti.
Najlepšie na tom je, že netušia, aká zlá je opica z appletini.
Malíček von, pomaly sŕkať.
Preklad titulkov: Martin Vranovský